Arne Toft (S), 2006-05-02:
Jeg må sige, at det glæder mig, at fru Pia Gjellerup har haft stor indflydelse.
Det tyder på, at hun er en meget dygtig politiker.
Men grunden til, at jeg spørger, er jo, at nu har jeg ikke så stor erfaring herindenfor, men når bl.a. Folketingets formand sidder for enden af bordet og der sidder politikere med fra alle partier, så havde jeg egentlig regnet med, at sagen var afgjort.
Jeg er glad for, at sagen ikke er afgjort, men jeg har selvfølgelig respekt for det arbejde, der er lavet.
Jeg ved, at der er andre ministre, som også har sat spørgsmålstegn ved det, men jeg ville jo også gerne have, at vi så kunne tage med, at det ikke kun drejer sig om, at der er ti store kredse, men at vi så også bl.a. tager de kredse med, som er blevet så meget mindre end andre kredse.
Det vil jeg håbe at ministeren tænker på.
Om sagen er afgjort, eller om sagen ikke er afgjort, ved jeg ret beset ikke noget som helst om.
Sagen er jo i første række afgjort i det udvalg, der har siddet, og som har repræsenteret ikke bare alle Folketingets politiske partier, men jo altså også folketingsmedlemmer, der ikke er genvalgt.
Der er altså meget, meget bred dækning i det udvalgsarbejde.
Og der er man jo enedes om et kompromis.
Om man kommer i tanke om det, overlader jeg jo trygt til den proces, der nu kører i Folketingets Kommunaludvalg, som jeg heller ikke er en del af.
Så det er jo helt op til Folketinget selv at tage stilling til, om det her lovforslag skal fremmes i sin aktuelle form, eller om man skulle trække lidt frisk luft ind og på nogle strækninger give det en eftertanke.
Og hvis man lader eftertanken sænke sig, så gælder det vel både spørgsmålet omkring storkredse og den præcise valgkredsinddeling.
Og det er klart, at hvis man tager diskussionen om storkredse og når en ny konklusion, så vil det jo i sig selv afstedkomme en ny diskussion, også omkring valgkredse.
Men det må Folketingets Kommunaludvalg processe.
Jeg siger bare i min kapacitet af folketingsmedlem, at jeg kan være noget bekymret over det lave antal storkredse.
Det kan jeg i øvrigt se er en bekymring, som det parti, jeg selv tilhører, jo også har gjort gældende i udvalgsarbejdet.
Det er jo godt at få en orientering om, hvad ministeren mener.
Jeg havde selvfølgelig håbet, at en af de ting, som ministeren syntes var forkert ved den her reform, var, at der er nogle valgkredse, som har et meget lille antal vælgere.
Vi har hørt om Mariager Fjord, som jeg tilfældigvis repræsenterer, og så Assens.
Mener ministeren, at man måske også kunne tage sådan noget op?
Det har været sagt hele tiden, at der skal være et gennemsnit på omkring 43.000 vælgere pr. kreds.
Synes ministeren så ikke, at en kreds på 31.000 bliver en meget lille kreds?
Jeg har jo i den her sammenhæng haft den meget sjældne oplevelse at fremsætte lovforslag i Folketinget uden overhovedet at være en del af processen, uden at have været med i alle de mellemregninger, der har ført frem til, at lovforslaget tager sig ud, som det tager sig ud.
Jeg er i den her sag i den grad folkets, parlamentets, tjener og uden selvstændig vilje.
Jeg har så under førstebehandlingen direkte adspurgt peget på nogle punkter, som hos mig, som jo selv er folkevalgt, får hårene til at rejse sig lidt.
Og det vil da glæde mig meget, hvis der gemmer sig det i hr. Arne Tofts spørgsmål, at hr. Arne Toft også så at sige vil lægge sit lod i den vægtskål, der vil medføre, at før man nu vedtager det her lovforslag over hals og hoved, så giver man det en grundig eftertanke og bl.a. kaster lys over, hvad det er for et politikerbegreb, der fremmes, hvis vi deler Danmark ind på den måde, der er lagt op til i lovforslaget.
Der har været megen diskussion om de nye valgkredse, og jeg har sidst læst, at heller ikke ministeren er tilfreds med, som det kommer til at se ud i dag.
Der har jo siddet et udvalg og arbejdet med det her i mere end et år, så jeg kunne godt tænke mig at spørge ministeren: Hvad er ministeren utilfreds med i det fremlagte?
Min opgave som minister har så i overensstemmelse med det kommissorium, der blev aftalt mellem gruppeformændene i sin tid, været, at når der lå et færdigt bud fra udvalget, så skulle jeg så at sige oversætte det til et lovforslag, og det lovforslag har jeg så fremsat.
Jeg har rejst det spørgsmål – det gjorde jeg også under førstebehandlingen, fordi jeg fik et spørgsmål om det – som går på: Hvad er det for et demokrati- og folkestyrebegreb, vi fremmer ved at dele Danmark ind i kun ti storkredse?
Jeg kan have min personlige bekymring ved, om det forhold, at valgkredsene, storkredsene, bliver så relativt få og så relativt store, ikke vil fremme det, der vel populært kan betegnes som en amerikanisering af politik, altså hvor de med mange ressourcer eller de, der har kendte ansigter fra tv-skærmen, har lettere ved at slå igennem end de kandidater, der vokser frem via hårdt politisk arbejde, hvad enten det er med afsæt i fagbevægelse, lokalpolitik eller lokalt foreningsliv.
Det er den bekymring, jeg kunne have.
Det synes jeg at Folketinget burde reflektere over i forbindelse med den proces, der nu er sat i gang.
Jeg ved, at Kommunaludvalget skal afholde en høring, og jeg synes da – det er i øvrigt ikke noget, jeg skal blande mig i, for det er jo Folketinget selv, der kører den proces – at det kunne være relevant at overveje, om man ikke også kunne bruge den høring til at få kastet det her lys på det nye lovforslag.